HERE (uzņēmums)

***HERE*** (agrākie nosaukumi ***Nokia Maps*** un ***Ovi Maps***) ir tīmekļa kartogrāfijas platforma, ko pārvalda Nīderlandē reģistrēts uzņēmums ***HERE Technologies B.V.***. Platformu ir pieejama ar tīmekļa pārlūkprogrammu vai kā lietojumprogramma dažādās mobilās ierīcēs. Pakalpojums nodrošina karšu aplūkošanu un meklēšanu tajās, maršrutu plānošanu, trīs dimensiju kartes, satiksmes sastrēgumu reālā laika vizualizāciju u.c. Platformu sākotnēji izstrādāja *[[Nokia]]*.

*HERE Technologies* ir vairāki tiešie un netiešie akcionāri (2019. gada decembrī): *[[Audi (auto)|Audi]]*, *[[Robert Bosch|Bosch]]*, *[[BMW]]*, *[[Continental]]*, *[[Intel|Intel Capital]]*, *[[Mitsubishi]]*, *[[Mercedes-Benz Group|Mercedes-Benz]]*, *[[Nippon Telegraph and Telephone|NTT]]* un *[[Pioneer]]*.

## Vēsture
*Nokia* karšu programmatūra tika iniciēta 2001. gadā, kad izlaista *Smart2Go* — trīs dimensiju karšu saskarne tūrisma informācijas saņemšanai mobilajās ierīcēs. *Smart2Go* tika izstrādāts ES projekta *TellMaris* ietvaros. 2006. gadā *Nokia* nopirka Vācijas maršrutu plānošanas programmatūras uzņēmumu *gate5 AG*. 2007. gadā *smart2go* jau varēja lejupielādēt bez maksas. *Nokia* karšu pakalpojumi tika iekļauti 2007. gadā izveidotajā zīmolā *[[Ovi (Nokia)|Ovi]]* ar nosaukumu ***Ovi Maps***. Pakalpojumu piedāvājums paplašinājās 2008. gadā, kad nopirkts ASV uzņēmums *[[NAVTEQ]]*.

2010. gada janvārī tika izlaista jauna *Ovi Maps* versija *v3.03*, kura ļāva daudzām *Nokia* ierīcēm izmantot priekšā teicošo navigāciju. 2011. gada maijā, kad *Nokia* pārtrauca izmantot *Ovi* zīmolu, un *Ovi Maps* pārdēvēja par ***Nokia Maps***.

2012. gada novembrī *Nokia* paziņoja, ka kartogrāfijas pakalpojumi turpmāk tiks sniegti ar ***HERE*** zīmolu.
2014. gada maija beigās *Nokia* apakšvienība *HERE* nopirka ceļojumu plānošanas programmatūras izstrādātāju *[[Desti]]*, lai uzlabotu meklēšanas personalizāciju; 
2. jūlijā *HERE* iegādājās reāllaika pareģojošās analīzes programmatūras izstrādātāju *[[Medio Systems|Medio]]*, lai veidotu kontekstuālās kartes un vietas noteikšanas pakalpojumus, kas mainās atkarībā no situācijas un nodrošina augsti personalizētu informāciju.

2015. gada 3. augustā tika paziņots, ka *Nokia* par 2,8 miljardiem eiro pārdos *HERE* biznesu Vācijas autobūves konsorcijam, ko veidoja *[[Audi (auto)|Audi AG]]*, *[[BMW|BMW AG]]* un *Daimler* (tagad *[[Mercedes-Benz Group]]*). Autobūvētāji cerēja ar *HERE* kartogrāfijas un vietas noteikšanas tehnoloģijām palielināt automašīnu autonomas vadāmības iespējas. Darījums pabeigts 2015. gada 4. decembrī.

2016. gada decembrī paziņots, ka Ķīnas karšu un vietas noteikšanas pakalpojumu sniedzējs *NavInfo*, Ķīnas interneta pakalpojumu sniedzējs *[[Tencent]]* un Singapūras investīciju uzņēmums *GIC* kopīgi iegādāsies 10 % *HERE* kapitāldaļu, taču 2017. gada septembrī trīs uzņēmumu piedāvājums cieta neveiksmi, jo ASV iestādes darījumu neatļāva.
2017. gada janvārī mikroshēmu ražotājs *[[Intel]]* iegādājās 15 % *HERE* kapitāldaļu ar mērķi sadarboties autonomo transportlīdzekļu un lietu interneta tehnoloģijās.
2017. gada 19. septembrī *HERE Technologies* un *[[Pioneer]]* noslēdza kapitāla vienošanos. *HERE* ieguva aptuveni 3 % *Pioneer* akciju, bet *Pioneer* ieguva mazāk nekā 1 % *HERE* kapitāldaļu.
Septembrī *HERE Technologies* Ķīnā izveidoja kopuzņēmumu ar *NavInfo*.
2017. gada 28 decembrī tika paziņots, ka *HERE* iegādāsies Vācijas uzņēmumu *ATS Advanced Telematic Systems*, kas izstrādāja bezvadu tehnoloģiju augstas drošības programmatūras atjaunināšanas risinājumus autotransportam.
2018. gada janvārī Vācijas autodaļu ražotāji *[[Continental]]* un *[[Robert Bosch|Bosch]]* katrs iegādājās 5 % *HERE* kapitāldaļu.
2019. gada decembrī Japānas uzņēmumi *[[Mitsubishi]]* un *[[Nippon Telegraph and Telephone|NTT]]* ar kopīgi piederošo pārvaldītājsabiedrību *COCO Tech Holding B.V.* Nīderlandē iegādājās iegādājās 30 % *HERE* akciju. Pēc darījuma pabeigšanas *HERE* bija deviņi tiešie un netiešie akcionāri: *Audi*, *Bosch*, *BMW Group*, *Continental*, *Intel Capital*, *Mitsubishi*, *Mercedes-Benz*, *NTT* un *Pioneer*.

## Atsauces

## Ārējās saites
* here.com
* here.com mobilā versija